OzLabs/hebrew-wiki-articles huggingface dataset:
אהרון וודובוז

אהרון וודובוז (בהולנדית: Aaron Vodovoz; נולד במאי 1988 באמסטרדם) הוא שחקן קולנוע, טלוויזיה ותיאטרון הולנדי-ישראלי, ממוצא רוסי. ידוע כמי שגילם את ישו בהפקה הקולנועית "האמן ומרגריטה", אודות הרומן באותו שם מאת מיכאיל בולגקוב. בנוסף, הופיע במספר הפקות כמו מרגל בין חברים, שושנה, להרוג את איב וקינגס מן: ההתחלה.
== ביוגרפיה ==
אהרון נולד באמסטרדם, במאי 1988 להורים ממוצא רוסי. בגיל תשע, משפחתו עלתה לישראל. הוא שירת במשטרה צבאית חוקרת בצה"ל. בתום שירותו הצבאי, ב-2011, הוא התקבל לאקדמיה הלונדונית לדרמה ומוזיקה ומאז חי בלונדון.
== קריירה ==
בשנת 2005, בגיל 17, הופיע בסדרה גבעת הירח בערוץ הילדים וכן הופיע גם בסרט תחיה ותהיה.

לאחר שהשלים את לימודי המשחק בלונדון לוהק למספר הפקות בולטות כולל "להרוג את איב", "מרגל בין חברים", "קינגס מן: ההתחלה" (בה גילם את הנסיך פליקס יוסופוב), "מקמאפיה", "איש הניסים".

הופיע גם בסרטו של מייקל ווינטרבוטום, "שושנה" אודות מייסד הלח"י. לוהק גם לגלם את ישו בהפקה הקולנועית האמן ומרגריטה על הרומן באותו שם מאת בולגקוב.

יוצג בסוכנות השחקנים של זוהר יעקובסון.

== פילמוגרפיה נבחרת ==
{| class="wikitable sortable" style="margin-bottom: 34px;"
!שנה
!שם
!דמות
!הערות
|-
|rowspan=2|2005
|גבעת הירח
|ניר
|סדרה
|-
|תחיה ותהיה
|ילד בקיבוץ
|סרט
|-
|2014
|אישה מכובדת
|מהנדס תקשורת
|מיני-סדרה
|-
|2015
|מר סלפרידג'
|מאבטח בשגרירות
|סדרה
|-
|rowspan=2|2018
|מקמאפיה
|המתנקש של נטשה
|rowspan=2|סדרה
|-
|להרוג את איב
|סוהר
|-
|2020
|איש הניסים
|רוזן
|סדרה מבית נטפליקס
|-
|rowspan=2|2021
|FBI: אינטרנשיונל
|הורבאט
|סדרה
|-
|קינגס מן: ההתחלה
|פליקס יוסופוב
|סרט בזיכיון קינגסמן
|-
|2022
|מרגל בין חברים
|איש ק.ג.ב.
|מיני-סדרה
|-
|rowspan=2|2023
|טטריס
|ניקי
| rowspan="2" |סרט
|-
|שושנה
|לאוניד
|-
|2024
|האמן ומרגריטה
|ישו
| סרט פנטזיה על האמן ומרגריטה על ספרו של מיכאיל בולגאקוב
|-
|}

== קישורים חיצוניים ==
* 

== הערות שוליים ==

קטגוריה:ישראלים ילידי הולנד
קטגוריה:זמרים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:דוגמנים ישראלים
קטגוריה:ישראלים שנולדו ב-1988
אשבי ג'נטרי

אשבי ג'נטרי (באנגלית: Ashby Gentry; נולד; 30 ביולי 2001) הוא שחקן קולנוע וטלוויזיה אמריקאי.

==ביוגרפיה==
ג'נטרי נולד וגדל בפיניקס, אריזונה. הוא התמחה באמנויות לחימה בעיר מגוריו. לאחר שסיים את בית הספר התיכון עבר לבוסטון שם סיים תואר ראשון במשחק באוניברסיטת בוסטון.

== קריירה ==
בשנת 2018 שיחק לראשונה בסרט הקצר "Speechless". באותה שנה הופיע בקליפ לשיר "Silk" של הרכב ההיפ הופ "Belaganas". <ref></ref>

בשנת 2022 הופיע בפרק של סדרת הטלוויזיה מי מפחד מהחושך?<ref name=":0"></ref>

בשנת 2022 לוהק לתפקיד ראשי בסדרת הטלוויזיה חיי עם משפחת וולטר. בסדרה מגלם ג'נטרי את אלכס, אחיה המאמץ של ג'קי (ניקי רודריגז) המתחרה עם אחיו, קול (נואה לאלונד) על תשומת ליבה. הסדרה עלתה בנטפליקס ב-7 בדצמבר 2023.<ref name=":0" /> באותה שנה לוהק ג'נטרי לתפקיד בסרט "Mooch". <ref></ref>

== פילמוגרפיה ==
{| class="wikitable"
|+
!שנה
!כותרת
!תפקיד
!הערות
|-
|2018
|Speechless
|טרבור
|סרט קצר
|-
|2022
|מי מפחד מהחושך?
|פורטר
|עונה שביעית פרק ראשון
|-
|2023
|חיי עם משפחת וולטר
|אלכס
|תפקיד ראשי; עונה 1; 10 פרקים
|-
|2024
|Mooch
|ג'ואי
|סרט באורך מלא
|}

==קישורים חיצוניים==

==הערות שוליים==

קטגוריה:בוגרי אוניברסיטת בוסטון
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-2001
עשר השנים

ממוזער
עשר השנים (בהולנדית: Tien jaren) היא תקופה במהלך מלחמת שמונים השנה, שנמשכה מ-1588 ל-1598. במהלך תקופה זו, מאוריץ, נסיך אורנז', שכיהן כסטאדהאודר, כשליטה של הולנד, הפנה עורף ל, ששלטה אז בארצו, ועבר לתמוך בעצמאותה של הרפובליקה ההולנדית. הם השיגו ניצחונות רבים נגד צבא ספרד. ההולנדים השיגו ניצחונות רבים על הצבא הספרדי של פלנדריה, וכבשו שטחים נרחבים בצפון ובמזרח הולנד, שהייתה אז נתונה לשליטת ספרד. שטחים אלה שולבו ברפובליקה ונשארו חלק מהולנד עד היום. בין השטחים שנכבשו במהלך תקופה זו נמנים דוונטר וניימיכן, שנכבשו ב-1591, וכן חרונינגן, שנכבשה ב-1594. 1591 ו-1597 היו השנים הטובות ביותר עבור ההולנדים, כיוון שבמהלכן נכבשו ערים שחלקן נחשבו "בלתי ניתנות לחדירה".

==הערות שוליים==

קטגוריה:הולנד: היסטוריה צבאית
Reel Music

Reel Music הוא אלבום אוסף הכולל מבחר שירים של להקת הרוק הבריטית הביטלס שהופיעו בסרטיהם. האלבום יצא לאור ב-22 במרץ 1982 בארצות הברית ולמחרת בבריטניה, כמעט במקביל להוצאה המחודשת של הסרט לילה של יום מפרך, ש"נוקה" ונערך מחדש עם סאונד סטריאופוני. בארצות הברית, Reel Music הגיעה למקום ה-19 במצעד האלבומים של בילבורד.<ref></ref>

האלבום יצא לאור על ידי קפיטול רקורדס בארצות הברית ופרלופון בבריטניה. בארצות הברית ובקנדה יצא האלבום במהדורה מוגבלת של תקליט זהב. זה היה האלבום הראשון של הביטלס שיצא לאחר מותו של ג'ון לנון. Reel Music הוכתר כאלבום זהב על ידי איגוד תעשיית ההקלטות האמריקאי.<ref></ref> איורי עטיפת האלבום צוירו על ידי דייוויד מקמקן.

== מיקסים ייחודיים ==
האלבום כולל מיקסים סטריאופוניים שהיו נדירים בארצות הברית או שלא היו זמינים באותה תקופה:
* הגרסה הראשונה בארצות הברית של מיקס הסטריאו הבריטי של "I Am the Walrus". במהדורות אמריקאיות קודמות של השיר נערך הפתיח כמיקס מונו.
* הגרסה האמריקאית הרשמית של השירים "A Hard Day's Night" ו-"Ticket to Ride" בסטריאו.
* עריכת סטריאו ייחודית של "I Should Have Known Better", כאשר שגיאת המפוחית בפתיח תוקנה. גרסה זו פורסמה רק בהוצאת קפיטול ומעולם לא הופיעה בשום תקליט אחר.

== סינגל ==
* האלבום לווה בסינגל "The Beatles Movie Medley" יחד עם "I'm Happy Just to Dance with You", שהגיע עם אותה עטיפה כמו עטיפת האלבום. האיי-סייד של הסינגל כולל מחרוזת מלאכותית, שבה נערכו יחד קטעים מתוך שבעה שירים מתוך Reel Music. השירים הם: Magical Mystery Tour, All You Need Is Love, You've Got to Hide Your Love Away, I Should Have Known Better, A Hard Day's Night, Ticket to Ride ו-Get Back.
* במקור, הבי-סייד של הסינגל היה אמור להיות ראיון עם הלהקה שכונתה "Fab Four on Film", שהוקלט במהלך צילומי הסרט לילה של יום מפרך בשנת 1964. עם זאת, חברת התקליטים לא הצליחה לקבל את האישור הדרוש כדי לנצל את הראיון על הסינגל, והשיר "I'm Happy Just to Dance with You" (שהופיע בסרט אך לא נכלל באלבום Reel Music) הוחלף כבי-סייד זמן קצר לפני יציאת הסינגל למרות שעותקים שיווקיים של הסינגל הציגו את הראיון.

== רשימת רצועות ==
כל השירים נכתבו על ידי ג'ון לנון ופול מקרטני.

==קישורים חיצוניים==

== הערות שוליים ==

קטגוריה:אלבומי 1982
קטגוריה:אלבומי הביטלס
קטגוריה:אלבומי אוסף שהתפרסמו לאחר מות מבצעיהם
קטגוריה:אלבומי אוסף באנגלית
קטגוריה:אלבומי חברת קפיטול רקורדס
Christmas with Brandy

Christmas with Brandy הוא אלבום האולפן השמיני של הזמרת האמריקאית ברנדי, שפורסם ב-10 בנובמבר 2023, בהוצאת חברת התקליטים שלה ומוטאון.<ref name=":0"></ref><ref></ref> בתור המשך לאלבומה B7 משנת 2020, הוא מסמן את אלבום חג המולד הראשון שלה וכן את הוצאת הבכורה שלה עם מוטאון. תאריך היציאה של Christmas with Brandy חפף עם יציאת סרט הקומדיה , שהועלה לנטפליקס ב-16 בנובמבר 2023.<ref></ref> האלבום כולל שילוב של גרסאות כיסוי ושישה שירי חג מולד מקוריים.

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|10 בנובמבר 2023
|הזרמת מוזיקה • הורדה דיגיטלית • תקליט • תקליטור
|ברנד נו • מוטאון
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:אלבומי חג המולד מ-2023
קטגוריה:אלבומי ברנדי נורווד
קטגוריה:אלבומים באנגלית
קטגוריה:אלבומי חברת מוטאון
יובאן מיאטוביץ'

יובאן מיאטוביץ (בסרבית: Јован Мијатовић; נולד ב-11 ביולי 2005 בבלגרד שבסרביה ומונטנגרו) הוא כדורגלן סרבי המשחק בעמדת החלוץ בקבוצת הכוכב האדום בלגרד מליגת העל הסרבית.

== קריירת מועדונים ==
מיאטוביץ' גדל במחלקת הנוער של הכוכב האדום בלגרד. בשנת 2022 החל לשחק בקבוצה הבוגרת של המועדון במסגרת ליגת העל הסרבית, וכן בגרפיצ'אר בלגרד, קבוצת הבת של המועדון. ב-25 באוקטובר 2023 ערך את הופעת הבכורה שלו בליגת האלופות, בהפסד 3-1 לר.ב. לייפציג במסגרת שלב הבתים לעונת 2023/2024.

== תארים ==
;הכוכב האדום בלגרד
* אליפות סרביה (1): 2022/2023
* הגביע הסרבי (1): 2022/2023

== קישורים חיצוניים ==

קטגוריה:כדורגלנים סרבים
קטגוריה:חלוצי כדורגל סרבים
קטגוריה:כדורגלני הכוכב האדום בלגרד
קטגוריה:סרבים שנולדו ב-2005
הדס מזרחי

הדס מזרחי היא האזרחית היחידה בתולדות המדינה שעוטרה בעיטור המופת של משטרת ישראל על תפקודה במהלך פיגוע הטרור בו נרצח בעלה, ניצב משנה ברוך מזרחי.

== ביוגרפיה ==
מזרחי נולדה באנגליה להורים ישראלים ובשנת 1980 חזרה המשפחה לישראל והתגוררה בחברון ובקריית ארבע, שם פגשה את החייל ברוך מזרחי בזמן שירותו בחברון ולאחר שסיימה שירות לאומי הם נישאו.

משנת 1999 התגוררו בשכונת משואה במודיעין ובשנת 2011 עבר ברוך משירות צבאי לשירות במשטרה ומונה לתפקיד ראש מדור טכנולוגיות ביחידת הסיגינט של חטיבת המודיעין, בדרגת סגן ניצב. בצה"ל היה אלוף-משנה ביחידה 8200.

בערב פסח בשנת 2014, נסעה המשפחה לחגוג את ליל הסדר בחברון. בזמן הנסיעה, באזור תרקומיא, רכב המשפחה הותקף בפיגוע ירי. ברוך נפצע אנושות ומת במקום מפצעיו והדס באופן בינוני. היא השתלטה על הגה הרכב במטרה לחלץ את המשפחה ובנסיעה וידאה שחמשת ילדיהם נשכבים על רצפת המושב האחורי. בדצמבר 2014 הוחלט במשטרת ישראל להעניק לה את עיטור המופת "על הפגנת תושייה, שיקול דעת וקור רוח, ועל התנהלות מעוררת השראה, הראויה לשמש מופת".

לאחר האירוע הייתה מזרחי פעילה במאבק שהובילו נציגי משפחות שכולות נגד העברת כספים למחבלים הכלואים בישראל ובעד החלת עונש מוות.

מזרחי אם לחמישה ילדים. בשנת 2020 התארסה בשנית.

==קישורים חיצוניים==
* 

==הערות שוליים==

קטגוריה:מעוטרי משטרת ישראל
קטגוריה:ישראליות ילידות אנגליה
קטגוריה:ישראלים ילידי אנגליה
קטגוריה:בוגרות שירות לאומי
קטגוריה:חברון: אישים
קוסטה נדליקוביץ'

קוסטה נדליקוביץ (בסרבית: Kоста Недељковић; נולד ב-16 בדצמבר 2005 בסמדרבו שבסרביה ומונטנגרו) הוא כדורגלן סרבי המשחק בעמדת המגן הימני בקבוצת הכוכב האדום בלגרד מליגת העל הסרבית.

== קריירת מועדונים ==
נדליקוביץ' גדל במחלקת הנוער של הכוכב האדום בלגרד. בשנת 2023 החל לשחק בקבוצה הבוגרת של המועדון במסגרת ליגת העל הסרבית, וכן בגרפיצ'אר בלגרד, קבוצת הבת של המועדון. ב-25 באוקטובר 2023 ערך את הופעת הבכורה שלו בליגת האלופות, בהפסד 3-1 לר.ב. לייפציג במסגרת שלב הבתים לעונת 2023/2024.

== קישורים חיצוניים ==

קטגוריה:כדורגלנים סרבים
קטגוריה:מגני כדורגל סרבים
קטגוריה:כדורגלני הכוכב האדום בלגרד
קטגוריה:כדורגלני אסטון וילה
קטגוריה:ספורטאים זרים באנגליה
קטגוריה:סרבים שנולדו ב-2005
Sloop John B

"Sloop John B" (בעברית: "סלופ ג'ון בי") הוא שיר עם שמקורו באיי בהאמה. השיר הפך ללהיט בביצועם של הביץ' בויז מתוך התקליט Pet Sounds.

== מקורות השיר ==

"Sloop John B" הוא שיר עם שמקורו בנסאו שבאיי בהאמה. הראשון לפרסם את מילותיו (בשם "The John B. Sails") הוא הסופר והמשורר האנגלי ריצ'רד לה גאליין , במאמר במגזין הארפרז. מילות השיר עוסקות במסע ימי על סלופ (סוג של סירת מפרשים) והצרות הקורות בו. קרל סנדברג כלל גרסה של השיר באנתולוגיה שירי העם "The American Songbag" שיצא ב-1927.

== הביצוע של הביץ' בויז ==

חבר הביץ' בויז אל ג'רדין , שהיה חובב נלהב של מוזיקת פולק, הוא שהציע את השיר לבריאן וילסון. גרסת הביץ' בויז הושפעה מגרסה מ-1958 של הקינגסטון טריו , תוך הכנסת שינויים קלים גם במילים וגם באקורדים של השיר.

השיר יצא כסינגל ב-21 במרץ 1966, ונכלל באלבום Pet Sounds. השיר הפך ללהיט, והגיע לצמרת מצעדי הפזמונים ברחבי העולם. הוא הגיע למקום השלישי במצעד הבילבורד הוט 100, ושהה שם 11 שבועות.

== גרסאות אחרות ==

השיר בוצע בידי מספר רב של אמנים ולהקות, בשמות שונים, ביניהם:
* הוויברז, בשם "", 1950
* הקינגסטון טריו, בשם "", 1958
* ג'וני קאש, בשם "I Want To Go Home", 1959
* לוני דונגן, בשם "I Wanna Go Home (Wreck of the John B)", 1960
* ארבעת האחים, בשם "The John B. Sails", 1963
* סימפל מיינדס, 2009

== קישורים חיצוניים ==

== הערות שוליים ==

קטגוריה:שירי 1966
קטגוריה:סינגלים מ-1966
קטגוריה:שירים באנגלית
קטגוריה:שירים על סירות
קטגוריה:שירי פולק רוק
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת קפיטול רקורדס
הדר כהן

הדר כהן (9 במרץ 1997 – 3 בפברואר 2016) הייתה לוחמת משמר הגבול, מעוטרת עיטור המופת לאחר נפילתה באירוע הפיגוע המשולב בשער שכם (2016).

== ביוגרפיה ==
כהן נולדה וגדלה באור יהודה, השנייה מבין שלושה ילדים במשפחה. בנובמבר 2015 התגייסה לשירות במשמר הגבול.

חודשיים וחצי בלבד לאחר גיוסה, ב-3 בפברואר 2016 השתתפה לראשונה במשימת אבטחה בשער שכם. שלושה מחבלים ממזרח ירושלים תקפו את כוח משמר הגבול במקום בדקירות ובירי, שתי לוחמות נפצעו קשה וכהן ירתה באחד המפגעים למוות. מאחוריה הגיח מחבל שלישי והיא נפצעה אנושות מירי בראשה. מותה נקבע בבית החולים בהמשך היום.

לאחר מותה הוענק עיטור המופת לה ולחבריה לצוות רווית מור, עידו נגר ופארס ראבח.

תרומת איבריה של כהן סייעה בהצלת חיים של תושבת דלית אל-כרמל.

בשנת 2017 נקראה על שמה פלוגת הבנות החדשה של משמר הגבול.

בשנת 2020 קראה עיריית ירושלים את שביל המדרגות המוביל אל שער שכם בשם מעלות הדר והדס, לזכרן של הדר כהן והדס מלכא.

בעיר אור יהודה, בשנת 2019 נקרא על שמה גן ילדים ובשנת 2021 הוקם על שמה מתחם הדר ובו אשכול גני ילדים, מועדון נוער ושני בתי כנסת. במרתון הריצה של אור יהודה הוקדש על שמה מקצה התחרות באורך שני קילומטר.

==קישורים חיצוניים==
* 
* [https://lezichram.police.gov.il/main/nofel/41991 הדר כהן] באתר הזיכרון של משטרת ישראל
* 

==הערות שוליים==

קטגוריה:שוטרי משמר הגבול
קטגוריה:שוטרים שעוטרו בעיטור המופת
קטגוריה:חללי משטרת ישראל
קטגוריה:חללי טרור ישראלים
קטגוריה:אור יהודה: אישים
קטגוריה:ישראליות שנולדו ב-1997
קטגוריה:ישראלים שנולדו ב-1997
קטגוריה:ישראליות שנפטרו ב-2016
קטגוריה:ישראלים שנפטרו ב-2016
קטגוריה:קורבנות פיגועים בירושלים
קטגוריה:גל הטרור (2015–2016)
סנהדרין (להקה)

סנהדרין הייתה להקת רוק ישראלית. חברי הלהקה היו דני צוקרמן, אופיר לייבוביץ, אופיר לוקאי, מייקל ויינשטיין ודני כהן.

==ביוגרפיה==
סנהדרין הייתה הרכב מיסיסיפי דלתא בלוז אקוסטי, שהוקם בשנת 1993 על ידי ענת דמון יחד עם אופיר לייבוביץ מנקמת הטרקטור ודני צוקרמן מגן חיות.

סנהדרין ביצעה בעיקר סטנדרטים של בלוז אמריקאי (קטעים של ג'ון לי הוקר, רוברט ג'והנסון וכדומה) ומעט חומר מקורי.

בשנים 1998–1999 הוקלט האלבום היחיד של "סנהדרין", בהשתתפות דב המר במפוחית בשיר אחד. האלבום לא יצא בזמן אמת אלא רק בשנת 2004 כשההרכב כבר לא היה פעיל. הלהקה הופיעה באופן קבוע במועדון ה"קמלוט" בתל אביב, והשתתפו בפסטיבל הבלוז בחיפה בשנת 1995.

==דיסקוגרפיה==
*2004 - סנהדרין

==קישורים חיצוניים==
* [https://music972.bandcamp.com/album/--28 האלבום של סנהדרין] בבנדקמפ

==הערות שוליים==

קטגוריה:להקות ישראליות
על המסך שלי

"על המסך שלי" הוא שיר של המוזיקאי הישראלי הנרי, שהוקלט על ידי הזמרת הישראלית ניקה.<ref name=":0"></ref> הוא יצא לאור במרץ 2005, בהוצאת חברות התקליטים דרסט הפקות והנרי הפקות, כסינגל השני מתוך אלבום האולפן המשותף של השניים, Revolution (2006).<ref name=":0" /> את השיר כתב, הלחין והפיק הנרי.<ref name=":1"></ref>

"על המסך שלי" היה לשיר הנושא של סדרת הטלוויזיה הישראלית "טלנובלה בע"מ".<ref></ref>

בשנת 2023, לרגל 18 שנים מיציאתו של "על המסך שלי", הופק לשיר רמיקס עדכני עם עטיפה חדשה בשיתוף פעולה של הנרי ו-MISTERMISS.<ref name=":2"></ref>

== רקע וכתיבה ==
בהמשך להצלחת סינגל הבכורה של הנרי וניקה, הוחלט להפיק וליצור אלבום בכורה באורך מלא של השניים. באותה העת, פנו להנרי אנשים מסדרת הטלוויזיה "טלנובלה בע"מ" מבית היוצר של ערוץ הוט 3 ושל דרסט הפקות. הם ביקשו שיכתוב שיר שישמש כנעימת הנושא של הסדרה וזה נענה להצעה וכתב את הלהיט "על המסך שלי" בביצועה של ניקה.<ref name=":1" />

מספר עשורים לאחר מכן, הוקלט השיר בידי עדן דניאל גבאי.<ref></ref>

== וידאו קליפ ==
קטע הפתיחה של השיר פורסם ב-4 באוקטובר 2007 כאשר הועלה ליוטיוב. הקליפ הוא קטע הפתיחה הרשמי של "טלנובלה בע"מ".<ref name=":1" />

נכון לאוגוסט 2023 עומד מונה הצפיות של הסרטון על למעלה מ-300 אלף צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
! rowspan="2" |כלל העולם
|מרץ 2005
|תקליטור
|דרסט • הנרי
|style="text-align:center;"|<ref name=":0" />
|-
|31 באוגוסט 2023
|הזרמת מוזיקה • הורדה דיגיטלית
|הנרי
|style="text-align:center;"|<ref name=":2" />
|}

== קישורים חיצוניים ==

== הערות שוליים ==

קטגוריה:שירי 2005
קטגוריה:סינגלים מ-2005
קטגוריה:שירי ניקה
קטגוריה:שירים בספרדית
קטגוריה:שירים בעברית
קטגוריה:שירים מרובי שפות
קטגוריה:שירים שנכתבו על ידי הנרי
קטגוריה:שירים שהופקו על ידי הנרי
קטגוריה:שירים על תהילה
קטגוריה:שירים מסדרות טלוויזיה
אוסטראבר (בירה)

בירה אוסטראבר
מבשלת אוסטראבר (בצ'כית: Pivovar Ostravar) היא מבשלת בירה צ'כית הממוקמת בעיר אוסטרבה. מבשלת אוסטראבה ומותג הבירה נוסדו בשנת 1897 כחברה משותפת באוסטרבה,<ref name="msdenik"></ref> והבירה הראשונה שם נרקחה בשנת 1898. ב-1997 נרכשה המבשלה על ידי באס,<ref></ref> לאחר מיזוג עם חברת .Pražské pivovary a.s, שבישלה גם את סטארופרמן.<ref></ref> זוהי אחת המבשלות הצ'כיות הבודדות שמייצרת סטאוט (סגנון בירה) יבש, ממותג קלט.<ref></ref>

במשך רוב ההיסטוריה שלה הבירה נמכרה רק מקומית סביב אוסטרבה ואזור מורביה-שלזיה. בשנת 2016 פתחה המבשלה את המסעדה הראשונה שלה, בשם Ostravarna,<ref></ref> והחלה ביוזמה להתחיל למכור את הבירה בחלקים אחרים של צ'כיה.

== מוצרים ==
* Ostravar Original – בירה מהחבית חיוורת עם 4.1% כוהל בנפח ABV (בצ'כית: 10° או Výčepní).
* Ostravar Mustang – לאגר חיוור עם 4.9% ABV (בצ'כית: 11° או Ležák).
* Ostravar Premium – לאגר חיוור עם 5.1% ABV (בצ'כית: 12° או Ležák).
* Ostravar Gavora – מהדורה מיוחדת 11.4° בירת חיטה עם 5.0% ABV (בצ'כית: Pšeničné).

== קישורים חיצוניים ==

== הערות שוליים ==

קטגוריה:אוסטרבה
קטגוריה:צ'כיה: מותגי בירה
בנחמין גארה

בנחמין אנטוניו גארה (בספרדית: Benjamín Antonio Garré; נולד ב-11 ביולי 2000 בבואנוס איירס שבארגנטינה) הוא כדורגלן ארגנטינאי המשחק בעמדת קשר הכנף בקבוצת קריליה סובייטוב סמרה מליגת העל הרוסית.

== קריירת מועדונים ==
גארה גדל במחלקת הנוער של ולס סארספילד. בחודש יוני 2016 הצטרף למחלקת הנוער של מנצ'סטר סיטי.

בחודש ינואר 2020 חתם גארה בראסינג קלוב מליגת העל הארגנטינאית, והחל לשחק בקבוצה הבוגרת של המועדון. הוא ערך 24 הופעות ליגה במדי המועדון, בהן הבקיע שער אחד. ב-10 ביוני 2022 הושאל גארה להורקאן מליגת העל הארגנטינאית. הוא ערך 26 הופעות ליגה במדי המועדון, בהן הבקיע ארבעה שערים.

ב-29 בינואר 2023 חתם גארה על חוזה לשלוש שנים וחצי בקריליה סובייטוב סמרה מליגת העל הרוסית. ב-23 בפברואר ערך את הופעת הבכורה שלו במועדון, בניצחון 2-1 על דינמו מוסקבה במסגרת הגביע הרוסי. ב-5 במרץ ערך את הופעת הבכורה שלו בליגה, בהפסד 1-0 לדינמו מוסקבה במסגרת המחזור ה-18. ב-7 במאי הבקיע את שער הבכורה שלו במועדון, בהפסד 2-1 לקרסנודאר במסגרת המחזור ה-26 בליגה.

== חיים אישיים ==
גארה הוא נכדו של אוסקר גארה , כדורגלן נבחרת ארגנטינה בעבר וזוכה מונדיאל 1986. אביו, אמיליאנו , ושני דודיו, אסקיאל ולאונרדו אריאל אורסי, שיחקו גם הם בהורקאן.

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ראסינג קלוב
קטגוריה:כדורגלני הורקאן
קטגוריה:כדורגלני קריליה סובייטוב סמרה
קטגוריה:ארגנטינאים שנולדו ב-2000
ויקטור ג'וקאנוביץ'

ויקטור ג'וקאנוביץ (במונטנגרית: Viktor Đukanović; נולד ב-29 בינואר 2004 בניקשיץ' שבסרביה ומונטנגרו) הוא כדורגלן מונטנגרי המשחק בעמדת קשר הכנף בקבוצת המארבי מליגת העל השוודית ובנבחרת מונטנגרו.

== קריירת מועדונים ==
ג'וקאנוביץ' גדל במחלקות הנוער של סוטייסקה ניקשיץ' ובודוצ'נוסט פודגוריצה. בשנת 2021 החל לשחק בקבוצה הבוגר של בודוצ'נוסט פודגוריצה במסגרת ליגת העל המונטנגרית. בסך הכל ערך 68 הופעות ליגה במדי המועדון, בהן הבקיע 12 שערים.

ב-6 בינואר 2023 חתם ג'וקאנוביץ' על חוזה לחמש שנים בהמארבי מליגת העל השוודית. בעונתו הראשונה במועדון ערך 25 הופעות ליגה, בהן הבקיע 11 שערים.

== קריירה בינלאומית ==
ב-14 ביוני 2022 ערך ג'וקאנוביץ' את הופעת הבכורה שלו בנבחרת מונטנגרו, בניצחון 3-0 על נבחרת רומניה במסגרת ליגת האומות 2022/2023.

== תארים ==
;בודוצ'נוסט פודגוריצה
* אליפות מונטנגרו (1): 2020/2021
* הגביע המונטנגרי (2): 2020/2021, 2021/2022

== קישורים חיצוניים ==

== הערות שוליים ==

קטגוריה:כדורגלנים מונטנגרים
קטגוריה:קשרי כדורגל מונטנגרים
קטגוריה:כדורגלני בודוצ'נוסט פודגוריצה
קטגוריה:כדורגלני המארבי
קטגוריה:כדורגלני נבחרת מונטנגרו
קטגוריה:ילידי 2004
עצרת התמיכה בוושינגטון לישראל (2023)

שלט עם תמונות החטופים בעצרת
נציגים יהודיים נואמים בעצרת
משתתפים בעצרת עם דגלי ישראל

עצרת התמיכה בישראל בוושינגטון הייתה עצרת מחאה שהתקיימה ב-14 בנובמבר 2023 באזור המול בוושינגטון, ארצות הברית, במטרה לחזק את העמידה האמריקנית לצד ישראל ולהיאבק באנטישמיות. הצעדה יוזמה על ידי הארגון "הפדרציות היהודיות של צפון אמריקה", ואחד המארגנים לצעדה הוא ויליאם דארוף, מנכ"ל ועידת הנשיאים, שנאבק באנטישמיות שנים רבות.

בצעדה השתתפו כ-290 אלף משתתפים, ובהם נציגי משפחות החטופים, נציגים מהקונגרס, ראשי קהילות נוצריות ומוסלמיות ועוד. הופיעו בה עומר אדם וישי ריבו ששרו את המנון התקווה בסיום האירוע. נאמו גם נשיא המדינה יצחק הרצוג (בנאום שהוקרן והוקלט מראש), שגריר ישראל מיכאל הרצוג, נציגי משפחות החטופים ועוד.

==רקע==
מיד אחרי מתקפת הפתע על ישראל ב-7 באוקטובר 2023, מדינות, ארגונים וקהילות רבות עמדו לצד ישראל ותמכו בה. כמה שבועות לאחר מכן, ב-14 בנובמבר נערכה עצרת זו במטרה לחזק את העמידה האמריקנית לצד ישראל, לשחרור החטופים בידי חמאס ולהיאבק באנטישמיות שהתגברה מאז פרוץ המלחמה.
זאת לאחר רצף המוני של הפגנות וצעדות פרו-פלסטיניות ברחבי העולם.

==תוכנית הצעדה==

הצעדה התקיימה באזור המול שבוושינגטון די. סי.. תוכננו נאומים של מספר נציגים, ביניהם הנשיא יצחק הרצוג, ותוכננו הופעות של זמרים מוכרים ישראליים, שבסיום האירוע שרו את התקווה יחד עם הקהל.

לטענת המארגנים מדובר בהתאספות היהודית הגדולה בהיסטוריה של ארצות הברית, שבה השתתפו "אונליין" גם כ-100 אלף איש.

הסוכנות היהודית העבירה את העצרת בשידור חי בכיכר החטופים בתל אביב, ובאירוע עצמו השתתפו כל שליחי הסוכנות היהודית.

כבר משעות הבוקר התכנסו במקום אלפי תומכי ישראל עם סמלי מגן דוד, דגל ישראל ודגל ארצות הברית, ומספר רחובות באזור נסגרו מטעמי ביטחון.

ויליאם דארוף, מנכ"ל ועידת הנשיאים ואחד המארגנים טען כי מספר הנוכחים במקום עלה בהרבה על רבבות.

==התמיכה בישראל לאחר מתקפת הפתע==
בכל רחבי העולם התקיימו צעדות ועצרות של תמיכה בישראל לאחר מתקפת הפתע, וכאות הזדהות וסולידריות עם ישראל.
בפריז מגדל האייפל הואר בדגל ישראל וצבעי כחול-לבן, בוושינגטון די. סי. הואר הבית הלבן בצבעי דגל ישראל, בלונדון הוקרן על מעון ראש ממשלת בריטניה דגל ישראל, בברלין הוקרן דגל ישראל על שער ברנדנבורג, ברומא הוקרן דגל ישראל במהלך הפגנת תמיגה המונית, בוילנה הוקרן דגל ישראל עם צבעי כחול-לבן על בניין עיריית וינה, בפורטוגל הוקרנו צבעי כחול-לבן על בניין הפרלמנט, בסידני הואר בית האופרה, בסופיה הוקרן בניין הפרלמנט לשעבר דגל ישראל, בטיראנה הוקרן דגל ישראל על מבנה הטכניון, בבוקרשט הוארו דגלי ישראל במקומות שונים, בבואנוס איירס הוקרנו דגלי ישראל, ועוד מספר מקומות שתמכו בישראל והזדהו כאות סולידריות.

==קישורים חיצוניים==

* 
* 
* 

== הערות שוליים ==

קטגוריה:הפגנות בארצות הברית
קטגוריה:וושינגטון די. סי.: הפגנות
קטגוריה:2023 בארצות הברית
קטגוריה:ציונות בארצות הברית
קטגוריה:ארצות הברית במלחמת חרבות ברזל
קטגוריה:דעת הקהל במלחמת חרבות ברזל
טייס דאלינגה

טייס דאלינגה (בהולנדית: Thijs Dallinga; נולד ב-3 באוגוסט 2000 בחרונינגן שבהולנד) הוא כדורגלן הולנדי המשחק בעמדת החלוץ בקבוצת בולוניה מליגת העל האיטלקית ובנבחרת הולנד.

== קריירת מועדונים ==
דאלינגה גדל במחלקת הנוער של אמן. בשנת 2017 החל לשחק בקבוצה הבוגרת של אמן במסגרת ליגת המשנה ההולנדית, ובסך הכל ערך שמונה הופעות ליגה במדי המועדון, בהן הבקיע שער אחד.

ב-28 ביוני 2018 חתם דאלינגה על חוזה לשלוש שנים בחרונינגן מליגת העל ההולנדית. תחילה שיחק בקבוצת המילואים של המועדון, וב-12 בדצמבר 2020 ערך את הופעת הבכורה שלו בקבוצה הראשונה של המועדון, בניצחון 2-0 על ואלבייק במסגרת המחזור ה-12 בליגה לעונת 2020/2021. בסך הכל ערך שש הופעות ליגה במדי המועדון.

ב-6 במאי 2021 חתם דאלינגה על חוזה לשנתיים באקסלסיור רוטרדם מליגת המשנה ההולנדית. הוא שיחק במועדון במשך עונה אחת, במהלכה ערך 37 הופעות ליגה והבקיע 32 שערים, וסיים כמלך השערים של ליגת המשנה ההולנדית.

ב-1 ביולי 2022 חתם דאלינגה בטולוז מליגת העל הצרפתית. ב-7 באוגוסט ערך את הופעת הבכורה שלו במועדון, בתיקו 1-1 נגד ניס במסגרת המחזור הראשון בליגה לעונת 2022/2023, בו גם הבקיע את שער הבכורה שלו במועדון. בעונתו הראשונה במועדון ערך 36 הופעות ליגה, בהן הבקיע 12 שערים. בעונה זו זכה יחד עם טולוז בגביע הצרפתי, בו הבקיע ששה שערים, כולל צמד בגמר נגד נאנט.

ב-23 ביולי 2024 חתם דאלינגה בבולוניה 1909 תמורת 18 מיליון יורו.<ref></ref>
== קריירה בינלאומית ==
דאלינגה נכלל בסגל נבחרת הולנד עד גיל 21 לטורניר אליפות אירופה עד גיל 21 בשנת 2023, וערך שתי הופעות בטורניר.

ב-21 בנובמבר 2023 ערך את הופעת הבכורה שלו בנבחרת הולנד, בניצחון 6-0 על נבחרת גיברלטר במסגרת מוקדמות יורו 2024.

== תארים ==
;טולוז
* הגביע הצרפתי (1): 2022/2023

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:חלוצי כדורגל הולנדים
קטגוריה:כדורגלני אמן
קטגוריה:כדורגלני חרונינגן
קטגוריה:כדורגלני אקסלסיור רוטרדם
קטגוריה:כדורגלני טולוז
קטגוריה:כדורגלני בולוניה
קטגוריה:כדורגלני נבחרת הולנד
קטגוריה:ספורטאים הולנדים בצרפת
קטגוריה:הולנדים שנולדו ב-2000
קת'רין דין מיי

קת'רין דין מיי (באנגלית: Catherine Dean May; ) הייתה פוליטיקאית אמריקאית שכיהנה כחברת בית הנבחרים של ארצות הברית מטעם מחוז הקונגרס הרביעי של מדינת וושינגטון בשנים 1959–1971. מיי, חברת המפלגה הרפובליקנית, הייתה האישה הראשונה שנבחרה לקונגרס האמריקאי מטעם וושינגטון.

== ביוגרפיה ==
מיי נולדה בשם קתרין דין בארנס ביאקימה שבוושינגטון, והשלימה את לימודיה התיכוניים במכללה הצעיר יאקימה ואלי בשנת 1934. ב-1936 השלימה לימודי תואר ראשון באוניברסיטת וושינגטון שבסיאטל, ובשנה העוקבת קיבלה תעודת הוראה. בנוסף, במהלך 1939 למדה באוניברסיטת דרום קליפורניה.

בשנים 1937–1940 לימדה מיי אנגלית בבית הספר התיכון צ'האליס והייתה עורכת לענייני נשים ומגישת חדשות בטקומה בשנים 1941–1942. מ-1942 עד 1943 עבדה בראש מחלקת הרדיו של סוכנות פרסום מקומית בסיאטל. לאחר מכן מיי עברה לניו יורק, שם הייתה כתבת ב"חברת השידור הלאומית". ב-1946 שבה לוושינגטון והחלה את עבודתה בתחנת הטלוויזיה KIT מ-1948 עד 1957. היא עבדה כמנהלת משרד ומזכירה רפואית במרכז הרפואי יאקימה בשנים 1957 ו-1958 ושימשה כנשיאת החברה "Bedell Associates".

בשנים 1953–1959 הייתה מיי חברה בבית הנבחרים של וושינגטון. בבחירות 1958 נבחרה לבית הנבחרים של ארצות הברית מטעם מחוז הקונגרס הרביעי של וושינגטון, והייתה האישה הראשונה מוושינגטון שנבחרה לבית הנבחרים האמריקאי ולקונגרס באופן כללי. כהונתה החלה בראשית ינואר 1959 עם התכנסות הקונגרס ה-86. היא נבחרה מחדש חמש פעמים נוספות. במרוצת שנותיה בקונגרס הייתה חברה בוועדת החקלאות של בית הנבחרים, בוועדת המשותפת לאנרגיה אטומית ובוועדת בית הנבחרים המיוחדת למכון היופי בקונגרס.

ב-14 בנובמבר 1970 נישאה לדונלד וו. בדל, ושינתה את שמה לקת'רין מיי בדל. בשנה זו התמודדה לתקופת כהונה שביעית, אך הפסידה בבחירות למייק מקורמיק, מועמד המפלגה הדמוקרטית. לאחר כהונתה בקונגרס המשיכה בפעילות ציבורית והייתה חברה במועצת הסחר הבין-לאומית של ארצות הברית בשנים 1971–1975 ושוב בשנים 1979–1980. בשנת 1982 הייתה יועצת מיוחד לנשיא ארצות הברית רונלד רייגן במיזם חמישים המדינות.

ב-28 במאי 2004 נפטרה מיי ברנצ'ו מיראז' שבקליפורניה.

== קישורים חיצוניים ==

* 
* 

== הערות שוליים ==

קטגוריה:בוגרות אוניברסיטת דרום קליפורניה
קטגוריה:בוגרי אוניברסיטת דרום קליפורניה
קטגוריה:בוגרות אוניברסיטת וושינגטון
קטגוריה:בוגרי אוניברסיטת וושינגטון
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:חברי בתי המחוקקים של מדינת וושינגטון
קטגוריה:חברי בית הנבחרים של ארצות הברית ממדינת וושינגטון
קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:אמריקאיות שנולדו ב-1914
קטגוריה:אמריקאים שנולדו ב-1914
קטגוריה:אמריקאיות שנפטרו ב-2004
קטגוריה:אמריקאים שנפטרו ב-2004
אלוורסברג

איגוד הספורט אלוורסברג 07 (בגרמנית: Sportvereinigung 07 Elversberg) הוא מועדון כדורגל גרמני מהעיירה שפיזן-אלוורסברג שבחבל הסאר המשחק בבונדסליגה השנייה.

==היסטוריה==
המועדון הוקם ה-1907 תחת השם גרמניה אלוורסברג, התפרק ב-1914 והוקם מחדש ב-1918 אז גם שינה את שמו לשמו הנוכחי.

הקבוצה שיחקה במרבית שנותיה בליגות החובבניות של גרמניה ורק ב-1974 נרשמה למערכת הליגות והחלה את דרכה בליגה ה-6. במהלך השנים טיפסה במעלה הליגות ובתחילת שנות ה-80 של המאה העשרים העפילה לליגה ה-3 בה שיחקה כ-7 עונות ובסיומן נשרה לליגה ה-4 ולאחר מכן לליגה ה-5. במהלך שנות ה-90 שבה הקבוצה ועלתה לליגה הרביעית והשלישית בה הייתה חברה עד לאמצע העשור הראשון של המאה העשרים ואחת, אז ירדה פעם נוספת לליגה הרביעית.

בסיום עונת 2021/22 העפילה הקבוצה לליגה ה-3 לאחר שסיימה ראשונה בליגה האזורית דרום מערב, ועונה לאחר מכן העפילה לראשונה בתולדותיה לבונדסליגה השנייה.

==תארים==
*הליגה ה-3
** אלופה (1): 2022/23
* גביע חבל הסאר
** זכייה (8): 2009, 2010, 2015, 2018, 2020, 2021, 2022, 2023.
** סגנית (6): 1979, 1982, 2004, 2014, 2016, 2019.

==קישורים חיצוניים==
* 

קטגוריה:קבוצות כדורגל שהוקמו ב-1907
קטגוריה:קבוצות כדורגל גרמניות
קטגוריה:חבל הסאר: ספורט
דינה הלפרן

דינה הלפרן (באנגלית: Dina Halpern; 15 ביולי 1909 – 18 בפברואר 1989) הייתה שחקנית פולנייה בתיאטרון היידיש. היא הופיעה במאות מחזות ואופרטות באירופה ובארצות הברית, וגם בשלושה סרטים.

== ביוגרפיה ==
הלפרן נולדה בוורשה, פולין, האימפריה הרוסית (כיום ורשה, מזובייצקי, פולין)<ref name=":0"></ref> הלפרן הגיעה לארצות הברית ב-1938, ערב מלחמת העולם השנייה כדי להופיע בניו יורק. המלחמה מנעה ממנה לחזור לבייתה, וכנראה שהצילה את חייה. רוב משפחתה, כולל אביה, שני אחיה ושתי אחיותיה, נרצחו על ידי הנאצים ב-1943 במחנה הריכוז טרבלינקה.<ref name=":2" />

הלפרן הייתה אחייניתה של השחקנית היידיש הנודעת אסתר רחל קמינסקה, ובת דודה של בתה של קמינסקה, השחקנית אידה קמינסקה.<ref name=":1" />

בשנת 1948, נישאה הלפרן לדניאל ניומן, מנהל יחסי הציבור של האופרה הלירית של שיקגו, אותו פגשה במהלך סיבוב הופעות בעיר.<ref name=":2"></ref> היא עברה לגור איתו בשיקגו עד סוף חייה.<ref name=":2" />

== קריירה ==
הלפרן התפרסמה לראשונה בשנות ה-30 בזכות תפקידיה על במת היידיש בפולין, וכן בסרטים בשפת היידיש.<ref name=":1">Sochen, June (1981). Consecrate Every Day: The Public Lives of Jewish American Women, 1880-1980. Albany: State University of New York Press. p. 119-121. E-book edition, 2014; מסת"ב 9781438420615 and מסת"ב 9780873955270. Retrieved via Project MUSE database, 2017-06-13.</ref> לאחר המלחמה הופיעה בהצלחה רבה בתיאטראות ביידיש בארצות הברית, במיוחד בשיקגו, שם גרה.<ref name=":1" /> היא סיירה בעולם, בין היתר באנגליה, צרפת, ישראל, ארגנטינה, אוסטרליה, ברזיל ואורוגוואי, הן ככוכבת אורחת והן כמנהלת להקות יידיש<ref name=":2" /> והייתה ידועה גם בזכות קטעי הקריאה שלה. היא זכתה להערכה רבה כמתורגמנית של שירת יידיש קלאסית ועכשווית.<ref name=":2" /> היא הופיעה בתפקידים ראשיים בתיאטרון האמנות היידיש האמריקאי בניו יורק, בשיקגו, סן פרנסיסקו, מונטריאול וטורונטו.<ref name=":2" />

הלפרן ייסדה וניהלה אמנותית את אגודת תיאטרון היידיש בשיקגו, שהציגה הפקות שנתיות מהרפרטואר הקלאסי של במת היידיש בשנים 1960 עד 1970.<ref name=":2" />

ההופעה האחרונה שלה הייתה ב-4 ביוני 1988, בפריז.<ref name=":3"></ref>

== פרסים וכבוד ==
בשנת 1988 זכתה בפרס איציק מאנגר.<ref name=":2" />

בשנת 1988, אוניברסיטת בר-אילן בישראל, שהקימה את מכון דינה הלפרן לאמנויות הבמה ביידיש ב-1985, העניקה לה תואר דוקטור לשם כבוד לאותיות הומניות(אנ') (כבוד המוענק לאלה שהצטיינו בתרומות הומניטריות ופילנתרופיות לחברה).<ref name=":3" />

בשנת 1988, סנאט אילינוי שיבח אותה בהחלטה פה אחד, וכינה אותה <nowiki></nowiki>אוצר לאומי<nowiki></nowiki>.<ref name=":2" />

בשנת 1987, זכתה לתואר פרופסור לשם כבוד על ידי האגודה האמריקאית של פרופסורים ליידיש.<ref name=":2" />

בשנת 1987, מועצת הנשים של בני ברית קראה לה <nowiki>אישה יהודית אידיאלית</nowiki>.<ref name=":2" />

== מוות ==
ב-1989, בגיל 79, נפטרה הלפרן מסרטן, בבית החולים סנט ג'וזף בשיקגו.<ref name=":2" />

== פילמוגרפיה ==
* הנדר (1937)<ref name=":2" />
* הדיבוק (1937)<ref name=":2" />
* חטאתי (1936)<ref name=":0" />

== קישורים חיצוניים ==

* [https://stereo-ve-mono.com/19909 דינה הלפרין – פניני שירה ביידיש]

== הערות שוליים ==

קטגוריה:שחקניות תיאטרון
קטגוריה:שחקני תיאטרון יידיש
קטגוריה:שחקניות יידישאיות
קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:מהגרות מפולין לארצות הברית
קטגוריה:פולניות שנולדו ב-1909
קטגוריה:אמריקאיות שנפטרו ב-1989
המיטב (אלבום של קורין אלאל)

המיטב הוא אלבום האוסף השני של הזמרת-יוצרת הישראלית קורין אלאל. את האלבום הוציאה בספטמבר 2005 לאור חברת התקליטים NMC על גבי תקליטור כפול. נכללו בו שלושים ושבע רצועות שפרסמה אלאל לאורך הקריירה המוזיקלית שלה, דוגמת "זן נדיר", "אין לי ארץ אחרת", "עולם מושלם" (המופיע גם בביצוע בצרפתית), "שיר לשירה" ו"כשזה עמוק".

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי אוסף מ-2005
קטגוריה:אלבומי קורין אלאל
קטגוריה:אלבומי אוסף בעברית
קטגוריה:אלבומי חברת NMC יונייטד אנטרטיינמנט
סרגיי פרוקופייב (קוסמונאוט)

סרגיי פרוקופייב (ברוסית:Сергей Валерьевич Прокопьев , נולד ב-19 בפברואר 1975 ביקטרינבורג) הוא קוסמונאוט רוסי. הוא השתתף בטיסות לתחנת החלל הבין-לאומית והיה חבר בכמה משלחות.

== ביוגרפיה ==
סרגיי פרוקופייב נולד ביקטרינבורג בשנת 1975. אביו היה טייס וביחד עם אשתו הם היו חובבי צניחה חופשית. בהיותו בבית ספר סרגיי היה פעיל במועדון תעופה. בשנת 1992 הוא התחיל ללמוד בבית ספר לטייסים של חיל האוויר הרוסי. לאחר סיומו עם הסמכה "מהנדס טייס" הוא החל את השירות ביחידות החיל. פרוקופייב היה טייס "טופולב Tu-22M" ו-"טופולב Tu-160". ניסיון טיס מסתכם בכ-1000 שעות טיסה.

בפברואר 2011 פרוקופייב החל קורס במרכז גגארין להכשרת קוסמונאוטים. לאחר סיומו הוא היה חבר ביחידת הקוסמונאוטים. הוא היה חבר בצוות גיבוי של מספר משימות. 

ביוני 2018 פרוקופייב היה מפקד טיסת סויוז MS-09 שהביאה לתחנת החלל את חברי משלחת מס' 56 לתחנת החלל הבין-לאומית החדשים (אנדרו פויסטל היה מפקד המשלחת). לאחר סיום עבודת המשלחת פרוקופייב עבר למשלחת מס' 57 לתחנת החלל הבין-לאומית בפיקוד של אלכסנדר גרסט. במהלך שהות בחלל הוא ביצע פעמיים פעילות חוץ רכבית באורך כולל של 15.5 שעות. הוא חזר לכדור הארץ לאחר 196 ימים בחלל.

בספטמבר 2022 פרוקופייב היה מפקד טיסה סויוז MS-22 שהביאה לתחנת החלל את חברי משלחת מס' 67 לתחנת החלל הבין-לאומית החדשים (אולג ארטמייב היה מפקד המשלחת). לאחר סיום עבודת המשלחת הוא עבר למשלחת מס' 68 לתחנת החלל הבין-לאומית והיה מפקד המשלחת. הוא פיקד גם על משלחת מס' 69 לתחנת החלל הבין-לאומית. במהלך שהות בחלל הוא ביצע פעילות חוץ רכבית 6 פעמים באורך של כ-40 שעות. הוא חזר לכדור הארץ בחללית סויוז MS-23 לאחר 370 ימים בחלל.

==קישורים חיצוניים==

* [https://warheroes.ru/hero/hero.asp?Hero_id=23212 ביוגרפיה]
* [https://www.gctc.ru/main.php?id=201 ביוגרפיה באתר הכנת הקוסמונאוטים הרוסי]

קטגוריה:גיבורי הפדרציה הרוסית
קטגוריה:אנשי צוות תחנת החלל הבין-לאומית
קטגוריה:קוסמונאוטים רוסים
קטגוריה:טייסי חיל האוויר הרוסי
קטגוריה:רוסים שנולדו ב-1975
מיכאל בן-אור

מיכאל בן-אור (נולד ב-1955) הוא מדען מחשב ישראלי, פרופסור למדעי המחשב באוניברסיטה העברית בירושלים.

==ביוגרפיה==
מיכאל בן-אור נולד בשנת 1955 ירושלים, בן לד"ר יוסף בן-אור, פרקליט מחוז ירושלים ולפרופ' שרה בן-אור.

בשנת 1982 קיבל תואר דוקטור למתמטיקה מהאוניברסיטה העברית בירושלים, על עבודה שכותרתה "אלגוריתמים הסתברותיים בשדות סופיים", שנעשתה בהנחייתו של פרופ' מיכאל רבין. שהה שנתיים בפוסט-דוקטורט במעבדה למדעי המחשב במכון הטכנולוגי של מסצ'וסטס (MIT). בשנת 1984 הצטרף לסגל המחלקה למדעי המחשב של האוניברסיטה העברית.

תחומי מחקרו הם מדעי המחשב התאורטיים, חישוב מבוזר, סובלנות תקלות, קריפטוגרפיה וחישוב קוונטי.

בשנים 1996–2000 היה חבר בוועדת המענקים של המדען הראשי במשרד המסחר והתעשייה. בשנים 2000–2004 היה חבר בוועד המנהל של האוניברסיטה העברית.

באביב 2014 ובקיץ 2018 היה מדען אורח באוניברסיטת קליפורניה בברקלי.

==הוקרה==
* בשנת 2015 הוענק לו פרס דייקסטרה על מאמרו "Another Advantage of Free Choice: Completely Asynchronous Agreement Protocols".
* בשנת 2023 הוענק לו פרס דייקסטרה על מאמר שכתב יחד עם אבי ויגדרזון ושפי גולדווסר ועל מאמר נוסף שכתב יחד עם טל רבין, על חישוב רב-משתתפים בטוח עם בטיחות מבוססת תורת האינפורמציה.

==קישורים חיצוניים==
* [https://simons.berkeley.edu/people/michael-ben-or Michael Ben-Or], באתר של אוניברסיטת קליפורניה בברקלי 
* [https://www.cs.huji.ac.il/w~benor/ Michael Ben-Or], באתר של האוניברסיטה העברית בירושלים 

* 

==הערות שוליים==

קטגוריה:בעלי תואר דוקטור מהאוניברסיטה העברית בירושלים
קטגוריה:מדעני מחשב ישראלים
קטגוריה:סגל האוניברסיטה העברית בירושלים: מדעי המחשב
קטגוריה:זוכי פרס דייקסטרה
קטגוריה:ישראלים שנולדו ב-1955
שמורת הטבע ברסה-קלמס

שמורת הטבע ברסה-קלמס (בקזחית: Барсакелмес мемлекеттік табиғи қорығы, ברוסית: Барсакельмесский заповедник) היא שמורת טבע באזור ימת אראל בקזחסטן. היא מגינה על האי לשעבר ברסאקלמס בימת אראל וכוללת גם שטחים גדולים מסביב של הימה שיבשה. היא משתרעת על שטח של 1,608.26 קילומטרים רבועים ומושפעת מאוד מהתייבשות ימת אראל. באזורים היבשים של השמורה חיים, בין היתר, פראים, אנטילופות סאיגה וצבי הזפק.

חלקים מהשמורה צורפו לאתר המורשת העולמית מדבריות החורף הקרים של טוראן של ארגון אונסק"ו שהוכרז בספטמבר 2023 במהלך המושב ה-45 של ועדת המורשת העולמית בריאד בערב הסעודית. 

==מיקום==
ברסה-קלמס הוגדרה כאזור מוגן בשנת 1939. השמורה ממוקמת באזור ימת אראל וכוללת אזורים שהיו בעבר מתחת לפני המים אך כיום יבשים. היא מורכבת משני מקבצים, אחד מסביב לאי לשעבר ברסאקלמס ואחד מסביב לאיים לשעבר קסקקולן ואוזון-קאיר. במקור היא כללה רק את האי לשעבר ברסאקלמס. בשנת 2006 הורחבה השמורה פי עשרה וכוללת כיום איים אחרים ואזורים יבשים. כעת היא משתרעת על פני 1,608.26 קילומטרים רבועים.

==צמחייה==
הצמחייה אופיינית לערבות צחיחות. אזורי הימה לשעבר מכילים כיום גם ביצות מלוחות ודיונות חול.

==בעלי חיים==
בעלי חיים גדולים וחשובים בשמורה הם פראים, אנטילופות סאיגה וצבי הזפק. פרסתנים אלה הוכנסו במקור לברסה-קלמס כאשר האזור הוגדר כאזור מוגן. בשנת 1983 חיו באי 200 אנטילופות סאיגה, 160 צבאים ו-240 פראים. בפרט, רבים מהפראים הועברו לשמורות אחרות כשהשמורה התקרבה למגבלת הקיבולת. ב-2008 חיו באזור המוגן 273 פראים, 170 סאיגות ו-67 צבאים. מיני יונקים אחרים כוללים זאב מצוי, שועל מצוי, שועל קורסאקי, מין הארנבת , בר אוגר מצוי, , קיפוד חולות מצוי וסנאי קרקע. בשמורה ניתן למצוא בסך הכל 27 מיני יונקים. באזור המוגן חיים כ-175 מיני עופות, 22 מיני זוחלים ושני מיני דו-חיים.

==קישורים חיצוניים==
<div style="direction: ltr;">
* [https://whc.unesco.org/document/192658 Nomination Text] - UNESCO site
* [https://www.kazmab.kz/index.php/en/biosphere-reserves/2016-01-25-13-17-07/barsakelmes/description Barsakelmes Biosphere Reserve]
*[https://en.unesco.org/biosphere/aspac/barsakelmes Barsakelmes Biosphere Reserve, Kasakhstan], UNESCO site
</div>

==הערות שוליים==

קטגוריה:קזחסטן: גאוגרפיה
מאושרים באהבה

מאושרים באהבה (באנגלית: Love Happy) הוא סרט קומדיה אמריקאי בשחור-לבן משנת 1949, עם האחים מרקס בתפקידים הראשיים.

זה סרטם האחרון של האחים מרקס בו הופיעו ביחד. בסרט מופיעה גם מרילין מונרו בתפקיד קטן. הרפו מופיע כהרגלו בקטע נגינה על נבל וצ'יקו על פסנתר

==תקציר העלילה==
סאם גרוניון (גראוצ'ו מרקס) הוא חוקר פרטי שעובד כבר 11 שנים על פיענוח גניבת תכשיט יהלומים יקר שהיה שייך לבית רומנוב. חקירותיו מובילות אותו לקבוצת שחקנים בתיאטרון וינדזור המעלים הצגה בשם "מאושרים באהבה" שכולל שירה וקטעי ריקוד של השחקנים מייק ג'ונסון (פול ולנטין), מגי פיליפס (ורה-אלן) ובאני דולן (מריון האטון).

המצב הכלכלי של ההצגה הוא קשה והמפיק ליונס (לאו בלסקו) מאיים לבטל אותה. פאוסטינו הגדול (צ'יקו מרקס) משכנע אותו להמשיך בהצגה על ידי זה שהוא מחמיא לו על נגינתו בכינור. הם מנגנים יחד "שיר צועני". את האוכל מספק להם הרפו (הרפו מרקס) שמבלה הרבה בחנות הכלבו של לפטי (מלויל קופר) שם הוא גונב מכל הבא ליד, מטמין בבגדיו ומחלק לשחקנים. חנותו של לפטי משמשת מעבר לסחורות גנובות. לשם מגיע ענק היהלומים הגנוב של משפחת הצאר הרוסי, מוחבאים בקופסת סרדינים עם סימן של צלב מלטזי.

הרפו גונב קופסאות סרדינים ובהם הקופסה עם התכשיט. עבריינית הצמרת מאדאם אגליצ'י (אילונה מאסי) מגיעה לקבל אותם ומסתבר שנגנבו. לפטי נזכר בהרפו ואנשיה של אגליצ'י תופסים אותו ומענים אותו אך הוא כידוע אילם. הוא מצליח לבסוף לברוח והם מגיעים לתיאטרון ומחפשים אחריו. הוא חוטף מהלהקה ענק דומה אך מזויף ומתחיל מרדף של חתול ועכבר בין אנשי אגלי'צי והרפו עם הענק המזויף. הענק האמיתי נמצא אצל צ'יקו אך ברדיפה הם מחילפים את הענקים. העבריינים רצים אחרי הרפו עם הענק האמיתי אך הוא חושב שהוא מזויף ואילו אצל צ'יקו נמצא הענק המזויף שהוא בטוח שהוא אמיתי....

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|הרפו מרקס
|הרפו
|
|-
|צ'יקו מרקס
|פאוסטינו
|מפיק
|-
|לאו בלסקו
|מר ליונס
|מפיק
|-
|גראוצ'ו מרקס
|סאם גרוניון
|בלש
|-
|ורה-אלן
|מגי פיליפס
|רקדנית
|-
|אילונה מאסי
|מאדאם אגליצ'י
|
|-
|פול ולנטין
|מייק ג'ונסון
|שחקן
|-
|מריון האטון
|באני דולן
|שחקנית
|-
|לני באסקו
|מר ליון
|מפיק
|-
|רמונד בר
|אלפונסו זוטו
|עבריין
|-
|ברוס גורדון
|חניבעל זוטו
|עבריין
|-
|מלויל קופר
|לפטי
|עבריין
|}

==הערות שוליים==

==קישורים חיצוניים==

*[https://prod-www.tcm.com/tcmdb/title/81965/love-happy#overview מאושרים באהבה], באתר TCM
*[https://www.youtube.com/watch?v=xiP-UuXMpuk כתוביות ושיר הנושא], באתר יוטיוב
*[https://www.youtube.com/watch?v=r3Dv8co2R3o הופעה קצרה של מרילין מונרו בסרט (בצבע)], באתר יוטיוב
*[https://www.youtube.com/watch?v=xV-XoARqB8A ורה-אלן בקטע ריקוד], באתר יוטיוב
*[https://www.youtube.com/watch?v=nngo0EVXLnQ הרפו ומאדאם אגליצ'י], באתר יוטיוב
*[https://www.youtube.com/watch?v=teaZMUmFEas הרפו מנגן "Swanee River"], באתר יוטיוב
*[https://www.youtube.com/watch?v=AttLtsdnK7Q שיר צועני], באתר יוטיוב

קטגוריה:סרטי 1949
קטגוריה:סרטים אמריקאיים
קטגוריה:סרטי שחור-לבן אמריקאיים
קטגוריה:סרטי יונייטד ארטיסטס
קטגוריה:סרטי קומדיה אמריקאיים
קטגוריה:סרטים מוזיקליים אמריקאיים
הנה באתי הביתה

הנה באתי הביתה הוא אלבום האולפן השישי של הזמרת-יוצרת הישראלית דנה ברגר שפורסם ב-4 במרץ 2010, בהוצאת חברת התקליטים הליקון.<ref></ref>

הנה באתי הביתה הוא אלבום משותף עם הזמר הישראלי איתי פרל.<ref></ref>

== רקע ==
בשנת 2006, הוציאה דנה ברגר את אלבום האולפן החמישי שלה, יום יום.<ref></ref> לאחר שחדלה מלהוציא אלבום נוסף במשך ארבע שנים, נודע כי במרץ 2010 יופץ אלבומה המשותף הראשון, בשיתוף עם הזמר הישראלי איתי פרל. מתוך האלבום פורסמו הסינגלים "לולי", "הנה באתי הביתה", "כביש החוף", "זה לא הזמן להישבר" ו"תל אביב מכף רגל עד ראש". השני מביניהם, הופץ בשנת 2016 כסינגל כפול ביחד עם השיר "בא והולך" במסגרת הוצאת אלבום האוסף הראשון שלה, האוסף Live שיצא באותה השנה.

שיר הנושא של האלבום, "הנה באתי הביתה" שימש גם כשיר הנושא של סדרת הטלוויזיה "חטופים".<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2010
קטגוריה:אלבומי דנה ברגר
קטגוריה:אלבומים משותפים
קטגוריה:אלבומים בעברית
קטגוריה:אלבומי חברת הליקון
מתנות של זמן

מתנות של זמן הוא אלבום האולפן השביעי של הזמרת-יוצרת הישראלית דנה ברגר שפורסם ב-10 בספטמבר 2014, בהוצאת חברת התקליטים הליקון.<ref name=":0"></ref>

== רקע ==
במאי 2014 הוציאה דנה ברגר את "מתנות של זמן", כסינגל המוביל מתוך האלבום.<ref name=":1"></ref> את השיר רונית שחר והלחינה מאיה הרמן.<ref name=":1" /> הסינגל השני, "לבנות ולהרוס" שפורסם ביולי 2014 נכתב על ידי מאיר גולדברג.<ref></ref> גרסה בשפה האנגלית פורסמה בסמוך לכך, עם עטיפה נלווית.<ref></ref> בסוף אוגוסט 2014 הוציאה את "תחזרי אליו" בתור הסינגל השלישי מתוך האלבום.<ref></ref> את השיר כתב איתי פרל שהוציא בשנת 2010 אלבום משותף עם ברגר בשם הנה באתי הביתה.<ref></ref> גרסה בשפה האנגלית בשם "Back to Him" פורסמה בסמוך לכך.<ref></ref>

לקראת סוף שנת 2014 הוציאה ברגר את "הקירות שלי" בתור הסינגל הרביעי מתוך האלבום.<ref></ref> אחריו, יצא "תראה אותך" כסינגל החמישי והאחרון מתוך האלבום.<ref></ref> הרצועה העשירית באלבום, "אאוטרו תראה אותך" היא קטע כלי שסוגר את מתנות של זמן.<ref name=":0" /> את האלבום הפיק המוזיקאי הישראלי יוסי פיין.<ref name=":0" />

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2014
קטגוריה:אלבומי דנה ברגר
קטגוריה:אלבומים בעברית
קטגוריה:אלבומי חברת הליקון
האוסף Live

האוסף Live (בעברית: האוסף בהופעה חיה) הוא אלבום האוסף ואלבום ההופעה הראשון של הזמרת-יוצרת הישראלית דנה ברגר שפורסם ב-9 במרץ 2016, בהוצאת חברת התקליטים הליקון.<ref name=":0"></ref> ב-25 בינואר 2016 הוציאה ברגר את הסינגל הכפול "בא והולך" / "הנה באתי הביתה" בתור הסינגל המוביל מהאלבום.

== רקע ==
לאחר שהוציאה בשנת 2014 את אלבום האולפן השביעי שלה מתנות של זמן,<ref></ref> נודע כי ברגר תוציא אלבום אוסף והופעה שיופץ על גבי תקליטור.<ref name=":0" /> בוואלה! נכתב: .<ref name=":1" />

בכתבה שפורסמה במעריב, הצהירה ברגר: .

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי אוסף מ-2016
קטגוריה:אלבומי הופעה מ-2016
קטגוריה:אלבומי דנה ברגר
קטגוריה:אלבומי אוסף בעברית
קטגוריה:אלבומי הופעה בעברית
קטגוריה:אלבומי חברת הליקון
פרק 15 של מגילת האומות המאוחדות

פרק 15 של מגילת האומות המאוחדות עוסק במזכירות האו"ם. הפרק מגדיר את מזכ"ל האו"ם כמנהל הראשי של הארגון, הכולל את צוות המועצה הכלכלית-חברתית, מועצת הנאמנות וארגונים אחרים. פרק 15 מקביל לפרק 6 לאמנת חבר הלאומים .

== סעיף 98 ==
בדומה לחובה המוטלת על נשיא ארצות הברית לשאת נאום מצב האומה לקונגרס האמריקני בחוקת ארצות הברית, מחייבסעיף 98 של אמנת האו"ם את המזכיר הכללי "לפרסם דוח שנתי לאספה הכללית על עבודת הארגון".

== סעיף 99 ==
סעיף99 מסמיך את המזכיר הכללי "להביא לידיעת מועצת הביטחון כל עניין שלדעתו עלול לאיים על שמירת השלום והביטחון הבינלאומיים".<ref name="ap-lederer-23"></ref> סעיף זה מופעל לעיתים רחוקות. בין המקרים שבהם הופעל הסעיף:
* 1960: דאג המרשלד הפעילו בהקשר למשבר קונגו, ובעקבות זאת הוצבו 20,000 חיילי שמירת שלום של האו"ם שם.<ref name=":0"></ref><ref name="aj20231207"></ref><ref name="rte20231207"></ref>
* 1971: הופעל על ידי או תאנט בעקבות מלחמת השחרור של בנגלדש ופוטנציאל ההתפשטות שלה לכל תת-היבשת ההודית.<ref name=":0" /><ref name="aj20231207" /><ref name="rte20231207" />
* 1979: קורט ולדהיים הפעיל את סעיף 99 בשל משבר בני הערובה באיראן ובעקבות המהפכה האיראנית .<ref name="aj20231207" /><ref name="rte20231207" />
* 1989: הופעל על ידי חוויאר פרז דה קוויאר בהקשר של מלחמת האזרחים בלבנון, והביא למשימת חקירה של האו"ם.<ref name=":0" /><ref name="aj20231207" /><ref name="rte20231207" />
* 2023: אנטוניו גוטרש הפעיל את הסעיף בעקבות פעולות האיבה בעזה ובישראל, הזהיר מפני "קטסטרופה הומניטרית" בעזה וקרא להפסקת אש.<ref name="ap-lederer-23" /><ref name="aj20231207" /><ref name="rte20231207" />

קופי אנאן הביע הסתייגות משימוש בסעיף 99, משום שהוא יכול לגרום למזכ"ל לקחת תפקיד פוליטי במקום תפקיד אדמיניסטרטיבי.<ref name=":0" />

== סעיף 100 ==
סעיף 100 קובע את עצמאותם וחוסר פניותם של המזכיר הכללי ושל חברי הצוות האחרים, וקובע כי הם "לא יבקשו או יקבלו הנחיות מכל ממשלה או מכל רשות [חיצונית] אחרת". באופן דומה, הוא מחייב את המדינות החברות "לכבד את האופי הבינלאומי הבלעדי של אחריות [הצוות]" ולהימנע מלבקש להשפיע עליהן. <ref></ref>

== סעיף 101 ==
סעיף101 מגדיר את הקריטריונים להעסקה באו"ם, וקובע: "השיקול העליון בהעסקת הצוות ובקביעת תנאי השירות יהיה ההכרח בהבטחת הסטנדרטים הגבוהים ביותר של יעילות, כשירות ויושרה. יש חשיבות לגיוס הצוות על בסיס גאוגרפי רחב ככל האפשר".

== הערות שוליים ==

קטגוריה:האומות המאוחדות: אמנות והסכמים
ימים צפופים

ימים צפופים הוא אלבום האולפן השמיני של הזמרת-יוצרת הישראלית דנה ברגר שפורסם ב-29 באוגוסט 2017, בהוצאת חברת התקליטים פונוקול.<ref></ref>

== רקע ==
לאחר שהשתתפה בסדרת הטלוויזיה "הישרדות", הוציאה ברגר את הסינגל "לא ליפול" שלא נכלל באף אלבום.<ref></ref> בפברואר 2017 העלתה פרויקט מימון המונים בהדסטארט לגיוס 100,001 שקלים לאלבומה החדש. במרץ 2017 יצא הסינגל הראשון "נגן" שזכה להצלחה.<ref></ref> בסוף מאי 2017 יצא הסינגל השני "ימים צפופים" בליווי קליפ מצולם בו כיכב ליאור אשכנזי.<ref></ref> ביולי 2017 יצא הסינגל השלישי מתוך האלבום – "אתה לא בבית".<ref></ref> באוגוסט יצא הסינגל הרביעי – "מהפכה".<ref></ref> בספטמבר 2017 יצא האלבום לאור.

לאחרי יציאת האלבום עצמו, פורסמו גם הסינגלים: "קומי לכי" ו"אל תאמין לי".<ref></ref><ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2017
קטגוריה:אלבומי דנה ברגר
קטגוריה:אלבומים בעברית
קטגוריה:אלבומי חברת פונוקול
נוי הלפרין

נוי הלפרין (נולדה ב-23 בנובמבר 1988) היא שחקנית, מדבבת וזמרת ישראלית. זוכת פרס השחקנית המבטיחה במסגרת פסטיבל חג המחזמר לשנת 2017.
מתוך המחזמר "מלצרית", לצד השחקן רפאל עבאס.

==קריירה==
מימין לשמאל: נוי הלפרין, [[משי קלינשטיין וטלי אורן, מתוך מחזמר מלצרית, ינואר 2024]]
הלפרין גדלה בהרצליה ולמדה במגמת מוזיקה. החלה להופיע מגיל צעיר כשהייתה ילדת פסטיגלי 1996 ו-1997. היא הופיעה בתוכנית הכישרונות הצעירים בראבו ששודרה בערוץ 2. בשנת 1998 השתתפה במופע פעמוני היובל שהיה המופע המרכזי לחגיגות שנת ה-50 למדינת ישראל. את שירותה הצבאי עשתה בלהקת חיל חינוך.

בשנת 2012 סיימה את לימודי המשחק בבית צבי – בית הספר לאמנויות הבמה. במסגרת לימודיה שיחקה בהצגות "הא הא", בית ברנרדה אלבה, שיקגו, ושרה ברחובות. בוגרת לימודי משחק מול מצלמה בבית הספר "טכניקה" של אולי שטרנברג וניב רז.

בשנת 2016, שיחקה במקביל לרוני דלומי בתפקיד הראשי "אפונין" במחזה עלובי החיים שהוצג בתיאטרון הבימה.
החל מאוגוסט 2017 עד 2018 גילמה את הדמות "אמבר פון טאסל" במחזמר היירספריי.
בשנת 2019 התמודדה בעונה השביעית של הכוכב הבא אך נפלה לאחר שלב "המבחן הגורלי".

החל משנת 2020 דיבבה דמויות רבות, בעיקר בסדרות טלוויזיה לילדים בהן קליפורד, ערפדינה, ציידי הטרולים, מירה, בלשית מלכותית, מלחמת הכוכבים: באד באצ' ובלואי.

הלפרין משחקת באופן קבוע בהצגות שונות בתפקידים ראשיים וכשחקנית משנה.
ב היא משחקת בהצגות "לילה בפאריז", עוץ לי גוץ לי וכימים אחדים. בתיאטרון הספרייה שיחקה בין השאר בהצגות הטוב הרע והנערה, "הדיירת", שני קוני למל.

מלבד הפקות בתיאטראות היא משתתפת בהצגות ילדים בהן זהבה ושלושת הדובים והמלך סיאם בתיאטרון אורנה פורת, והילד הזה הוא אני, "שולם לעולם", "ילד אגדה" בתיאטרון ארצי לילדים ונוער ו"קטנצ'יק" בתיאטרון הקיבוץ.

בינואר 2023, החליפה את משי קלינשטיין בתפקיד הראשי "דפי" במחזמר אפס ביחסי אנוש בתיאטרון בית ליסין לאחר שזו יצאה לחופשת לידה.
באותה השנה החלה לגלם את דמותה של "סיגי" במחזמר מרי לו בהפקתו המחודשת של התיאטרון הארצי בבימויו של צדי צרפתי.
החל מחודש ספטמבר הלפרין מגלמת את הדמות הראשית "דון" במחזמר מלצרית ב לצד משי קלינשטיין וטלי אורן. היא גם משתתפת בהפקה המחודשת לצלילי המוסיקה שעלתה ב.

==חיים אישיים==
הלפרין מאורסת לשחקן מיכאלי גבעתי אותו הכירה בעקבות השתתפותם במחזמר מרי לו.

==קישורים חיצוניים==

* 
* 

==הערות שוליים==

קטגוריה:שחקניות ישראליות
קטגוריה:זמרות ישראליות
קטגוריה:מדבבות ישראליות
קטגוריה:בוגרות בית צבי
קטגוריה:חברות להקת חיל החינוך
קטגוריה:ישראליות שנולדו ב-1988
קטגוריה:משתתפות הפסטיגל
קטגוריה:משתתפי הפסטיגל
DNA (אלבום של DNA הומבייס, 2020)

DNA הוא אלבום הבכורה של הצמד המוזיקלי הישראלי DNA הומבייס שפורסם ב-12 במרץ 2020, בהוצאת חברת התקליטים יוניסל.<ref></ref>

== רקע ==
בשנת 2019 התאחדה הזמרת-יוצרת הישראלית דנה ברגר ביחד עם בן זוגה עדי שרון. הם הקימו ביחד את DNA הומבייס והכריזו על אלבום משותף בשם DNA.<ref></ref> הסינגל המוביל "מקלט ציבורי" פורסם בנובמבר באותה השנה, בתור הכנה לקראת הפרויקט המשותף.<ref></ref> בחודש העוקב, פורסם הסינגל השני "סליחה".<ref></ref> בתחילת שנת 2020 פורסם הסינגל השלישי "וואלה יופי", לצד וידאו קליפ נלווה.<ref></ref> לבסוף, שבוע לפני יציאת האלבום, פורסם הסינגל הרביעי והאחרון מתוכו, "עצים" בליווי קליפ ויזואלי.<ref></ref>

בשנת 2022 יצא אלבום ההמשך ל-DNA, שנקרא באותו השם עם עטיפה אחרת.<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי בכורה מ-2020
קטגוריה:אלבומי DNA הומבייס
קטגוריה:אלבומי דנה ברגר
קטגוריה:אלבומים משותפים
קטגוריה:אלבומים בעברית
קטגוריה:אלבומי חברת יוניסל